el el el el el el en en en en en el en en nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el nl el el el en en en en de en en en en en en en en en en en en en es en en en en en en en en en en en en en en en en pt en en en en el el el en en el el el el el el en el el el el el el el el el el en el en el en el el el el el el el el el en sl en sv en en en ru mr en en en de en ca en en oc de en oc sv de be pl en en de fr nb en en oc de en oc en ja en zh en en fr fr da en en oc oc en de en fr en zh en en fr zh en en en fr oc en ca fr fr da uk en en sv fr en de en fr fr en en sv de zh en en en en fr nb el en de oc en en en en en en en fr ro ceb el el el el el el el el el el el en en en en en en el en en el el en el en en el el en el el
Θα είμαι ειλικρινής ευθύς εξαρχής. Ποτέ δεν ήμουν λάτρης ούτε του Dak Prescott ούτε των Dallas Cowboys. Μολαταύτα, ως λάτρης του αθλήματος, όταν αντίκρυσα των Dak να πέφτει στο έδαφος με την κνήμη να προεξέχει στην έσω επιφάνεια της κάλτσας, ένοιωσα ένα βαθύ άλγος στο στομάχι. Είναι από τις στιγμές που θα εύχεσαι να μην υπήρχαν ποτέ στο NFL.
O Prescott, με δάκρυα στα μάτια, αποχωρεί από τον αγωνιστικό χώρο στο ματς ενάντια στους New York Giants. Συμπαίκτες κι αντίπαλοι τον αποχαιρέτησαν.
Επειδή, όμως, το NFL παραμένει μία εταιρεία αθλητικού θεάματος εκατομμυρίων, στο μυαλό πολλών βρίσκονται απορίες για το μέλλον του νεαρού quarterback, εντός ή εκτός του Ντάλας. Στο άρθρο αυτό θα πραγματευτώ το θέμα του συμβολαίου του και όχι την οδύσσεια της αποθεραπείας του.
Το 2012, ο Prescott ξεκίνησε την κολλεγιακή του καριέρα στο Mississippi State. Μετά από δύο χρόνια, πήρε το χρίσμα του βασικού και άρχισε να προκαλεί δέος με τις εμφανίσεις του, σπάζοντας μία σειρά από ρεκόρ και γράφοντας με χρυσά γράμματα το όνομα του στην ιστορία της SEC Division. Ενδεικτικά, αναφέρουμε ότι μπήκε στο draft όντας τρίτος σε γιάρδες και τέταρτος σε touchdown στην ιστορία της κατηγορίας, με 9.376 γιάρδες, 62,8% completion και 70 touchdowns. Μολονότι τα νούμερα ήταν διαστημικά, οι scouts δεν πείστηκαν και έπεσε στον τέταρτο γύρο, και στο νούμερο 135. H ομάδα του Dallas τον επέλεξε με την προοπτική να τον αναπτύξει πίσω από τον πολύπειρο QB Tony Romo.
O Dak Prescott με τα χρώματα της κολλεγιακής ομάδας των Mississipi State Bulldogs
H χρονιά εκτυλίχθηκε παραμυθένια για τον Dak. Ο Tony Romo τραυματίστηκε στην pre-season και ο Prescott πήρε τον ρόλο του βασικού. Μετά από μία ονειρεμένη σεζόν, οδήγησε την ομάδα στα playoff με ρεκόρ 13 – 3. Παρά την γεμάτη εμφάνιση κόντρα στους Green Bay Packers, oι Cowboys αποκλείστηκαν στο divisional round της NFC με 34 – 31. O Prescott κέρδισε τον τίτλο του Offensive Rookie of the Year και μία θέση στο Pro Bowl, σπάζοντας πολυάριθμα ρεκόρ ως rookie, μεταξύ των οποίων ήταν για περισσότερα touchdowns (23), περισσότερες passing γιάρδες (3.667), και το καλύτερο passer rating (104,9).
To 2017 βρήκε τον Prescott στην θέση του βασικού χωρίς καμία απολύτως αμφισβήτηση. Η χρονιά όμως ήταν μέτρια, οι Cowboys δεν μπήκαν στα play off και ο λόγος των TD/INT ήταν 22/13. Το 2018 ήταν μία ακόμη Pro Bowl season, με τον Prescott να παίρνει την πρώτη νίκη του στα playoff κόντρα στους Seahawks. Παρόλα αυτά, ακολούθησε μία μετριότατη εμφάνιση και ήττα από τους ανώτερους Los Angeles Rams.
To 2019 ήταν, ίσως, η πιο περίεργη χρονιά. Τα νούμερα ήταν εκεί αλλά το ρεκόρ και η συνολική εικόνα της ομάδας ήταν απαίσια. Παρότι οι Cowboys αγωνίζονταν στην πιο εύκολη κατηγορία του NFL, κατάφεραν να χάσουν τα playoff από τους σακατεμένους Philadelphia Eagles. To ρεκόρ 8 – 8 ήταν ίσως ο λόγος που ο Prescott δεν επιλέχθηκε στο Pro Bowl.
Αυτά τα 4 χρόνια, ο Prescott εισέπραξε ψίχουλα. Οι συνολικές του απολαβές ήταν 1,6 εκατομμύριο συνολικά για τα τρία πρώτα χρόνια και 2 εκατομμύρια για το τέταρτο. Οι διαπραγματεύσεις για την επέκταση του συμβολαίου ήταν εντατικές αλλά όχι γόνιμες. Ο Prescott ήταν άκαμπτος, ήθελε 50 εκατομμύρια τον χρόνο και δεν έριχνε με τίποτα νερό στο κρασί του. Την ίδια ώρα έβλεπε παίκτες όπως ο QB Jimmy Garoppolo των San Francisco 49ers, που ακόμη δεν είχαν αποδείξει την αξία τους, να πληρώνονται. Carson Wentz των Philadelphia Eagles και Jared Goff των Los Angeles Rams πήραν επίσης μεγάλες επεκτάσεις, παρότι υπήρχαν σκιές για το ιατρικό ιστορικό του πρώτου αλλά και για την απόδοση του δεύτερου. Η νέα γενιά συνέχισε να πληρώνεται με τον Deshaun Watson των Houston Texans να εισπράττει σχεδόν 40 εκατομμύρια τον χρόνο, και τον Super Bowl MVP Patrick Mahomes των Kansas City Chiefs να τινάζει την μπάνκα με μισό δισεκατομμύριο ευρώ για 10 χρόνια.
Το αδιέξοδο των διαπραγματεύσεων έκανε τους Cowboys να τοποθετήσουν το exclusive franchise tag στον Prescott, ώστε να τον δέσουν για φέτος και να κερδίσουν χρόνο στις συνομιλίες. Με το exclusive franchise tag, o quarterback δεν θα μπορούσε να διαπραγματευτεί με άλλες ομάδες, αλλά θα εισέπραττε $31 εκατομμύρια, πλήρως εγγυημένα.
“Σύμφωνα με αναφορές, οι Dallas Cowboys προσπάθησαν να έρθουν σε συμφωνία με τον QB Dak Prescott την τελευταία στιγμή, αλλά δεν πρόλαβαν πριν την προθεσμία των συμφωνιών.
Η συμφωνία περιελάμβανε signing bonus ύψους $50 εκατομμυρίων, $110 εκατομμύρια εγγυημένα, κι ετήσιες απολαβές μεταξύ 33 και 35 εκατομμυρίων. Σύμφωνα με μαρτυρίες, ο Prescott ήταν διατεθειμένος να συμφωνήσει, αλλά οι διαπραγματεύσεις έγιναν πολύ αργά.”
Είδηση της Jane Slater, δημοσιογράφου του NFL Network (15/07/2020)
Το φετινό ξεκίνημα των Cowboys, μέχρι την τέταρτη εβδομάδα, κρίνεται τραγικό. Το ρεκόρ ήταν 1 – 3 και παρότι ο Prescott έγραφε νούμερα που προκαλούν ίλιγγο, η ομάδα έμοιαζε με σάκο του μποξ. Πολλοί, όχι άδικα, θα κατηγορήσουν την άμυνα, αλλά η ουσία είναι πως το υπάρχον ταλέντο δεν δικαιολογεί αυτή την εικόνα. Η πέμπτη εβδομάδα του 2020 κόντρα στους New York Giants έμελλε να είναι εφιαλτική για τον Dak. Συντριπτικό κάταγμα και μετατόπιση δεξιού αστραγάλου σε μία φάση που μόνο ύποπτη δεν φαινόταν. Την ημέρα που είχαμε την χαρά να δούμε τον Alex Smith να επιστρέφει, είδαμε τον Prescott να μας χαιρετάει για απροσδιόριστο (ακόμη) χρονικό διάστημα.
Όπως καταλαβαίνουμε, οι εξελίξεις αυτές θα παίξουν τεράστιο ρόλο στις διαπραγματεύσεις του νέου συμβολαίου. Ο Prescott ήξερε πως βρίσκεται σε χρονιά που θα προσδιορίσει το κασέ του και έγραφε φανταστικά νούμερα. Οι Cowboys, από την άλλη, ήταν επιφυλακτικοί στο να τον πληρώσουν, γιατί η ομάδα δεν κέρδιζε. Όταν μία ομάδα χάνει, είναι δύσκολο να δεσμεύσεις το 45% του budget σε έναν μόνο παίκτη. Εάν, λοιπόν, ήταν διστακτικοί να τον πληρώσουν πριν τον τραυματισμό, τότε θα είναι άκαμπτοι στο να το πράξουν τώρα.
Οι όροι λοιπόν έχουν αναστραφεί υπέρ της ιδιοκτησίας και εναντίον του παίκτη. Αυτή η αλλαγή των συσχετισμών με οδηγεί στο συμπέρασμα ότι το νέο συμβόλαιο θα είναι περίπου 25 εκατομμύρια τον χρόνο για 5 χρόνια, με τα 60 – 70 να είναι εγγυημένα. Το αν θα δούμε ξανά τον παλιό Prescott είναι κάτι που φυσικά δεν μπορούμε να το προβλέψουμε, καθώς αυτό εξαρτάται από πολλούς παράγοντες.
Η αλήθεια είναι ότι ο Prescott, κατά τη γνώμη μου, φέρθηκε αλαζονικά. Αφενός, δεν σκέφτηκε το συνολικό καλό της ομάδας του και το γεγονός ότι αν ήθελε να φτάσει στο Super Bowl, θα πρέπει να έχει και άλλους καλούς παίκτες που να τον πλαισιώνουν, και αφετέρου η απόδοση του δεν δικαιολογεί μισθό αντίστοιχο με τους Aaron Rodgers, Russell Wilson και Patrick Mahomes.
Φυσικά, υπάρχει και ο αντίλογος του Prescott, που είναι απόλυτα σεβαστός. Επί 4 χρόνια έπαιζε για πενταροδεκάρες, καθώς ήταν το rookie συμβόλαιο του τετάρτου γύρου και ουσιαστικά προσπαθούσε να αποζημιωθεί για την δουλειά που κατέβαλε τα προηγούμενα χρόνια αναδρομικά. Η αγορά και η εργοδοσία, όμως, δεν λειτουργούν με αυτούς τους όρους. Το ρεπορτάζ αναφέρει ότι οι προσφορές των Cowboys ξεπερνούσαν τα 35 εκατομμύρια το χρόνο. Τα χρήματα αυτά είναι δύσκολο να του ξανασυζητηθούν στο εγγύς μέλλον.
Dak Prescott finished in the top 5 last season in several of the most difficult passing situations according to our Completion Pct Over Expected (CPOE) metric:
➤ Deep (20+ air yards)
➤ Outside the Numbers
➤ Target Separation < 3 yards
Powered by @awscloud pic.twitter.com/aFiuEPpq5y
— Next Gen Stats (@NextGenStats) May 21, 2020
Ο καθένας μπορεί να βγάλει τα συμπεράσματα του και να γίνει σοφότερος. Ωστόσο, θα συμφωνήσουμε όλοι πιστεύω, ότι 140 εκατομμύρια για 4 χρόνια δεν είναι ένα ποσό που μπορεί εύκολα να αρνηθεί έναν QB που ακόμη δεν έχει αποδείξει ότι είναι στο επίπεδο των κορυφαίων. Τέλος, θα ήθελα να ευχηθώ στον Dak Prescott ταχεία ανάρρωση, χωρίς επιπλοκές και καλή επιστροφή στους αγωνιστικούς χώρους.
Previous Post Στοίχημα 2020: Week 5
Next Post Στοίχημα 2020: Week 6
About The Author: Alex
Οπαδός του αμερικανικού αθλητισμού λόγω τους συστήματος των draft. Λάτρης των small market και θρησκευτικός ακόλουθος (εδώ και 4 χρόνια) οποιασδήποτε ομάδας εδρεύει στο Wisconsin, λόγω του Gianni GOATokounmpo. Παραδοσιακή αγάπη για τους RAMS, από εποχές Kurt Warner, αλλά και παθολογικό μίσος για τους Patriots και το τρίγωνο των βερμούδων Kraft – Brady – Belichick.